પૂજય અપૂર્વમુનિ સ્વામીએ ‘પાથ ઓફ પ્રોગ્રેસ’ વિષય પરના ઉદબોધનમાં જણાવ્યું હતું કે, આપણે સમૃદ્ધિને અપડેટ કરી, પણ સાધનાને અપડેટ નથી કરી. સાધનોથી અપડેટ ન થવાય, સાધનાથી જીવન સુદ્રઢ થાય. જો પોતાના પરીવારને સમય ન આપી શકીએ તો લાખ રૂપિયા પણ રાખ સમાન છે. આપણી દોટ લોકપ્રિય થવાની છે જેથી પરિવારપ્રિય નથી થઇ શકતા વધુમાં0 જણાવ્યું કે પૈસા વધ્યા છે પરંતુ પૈસાને સાચવવાની વૃત્તિ ઘટી છે. જીવનમાં બધા જ પ્રોગ્રેસ હોવા છતાં પણ જો સ્પીરીચ્યુઅલ પ્રોગ્રેસ ન હોય તો અંતરમાં શાંતિનો અનુભવ થતો નથી. આજના આધુનિક માનવીને શારીરીક, આર્થિક, સામાજીક અને માનસિક પ્રોગ્રેસની સાથે સાથે જરૂર છે. આધ્યાત્મિક પ્રોગ્રેસની. વૈજ્ઞાનિકો પણ હવે ઈન્ટેલિજન્ટ કવોશન્ટ, ઈમોશનલ કવોશન્ટની સાથે સ્પીરીચ્યુઅલ કવોશન્ટનો સ્વીકાર કરતા થયા છે.